
Ministru kabineta sēdes protokollēmums

Informatīvais ziņojums "Informatīvais ziņojums “Par Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” reformas 3.1.2.r “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas mērķrādītāja īstenošanas termiņu kavējumu”"

· 1. Pieņemt zināšanai iesniegto informatīvo ziņojumu.
· 2. Labklājības ministrijai sagatavot un virzīt izskatīšanai Ministru kabinetā ar Eiropas Komisiju saskaņotus grozījumus Ministru kabineta 2023. gada 22. augusta noteikumos Nr. 475 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.r. reformas “Sociālo un nodarbinātības pakalpojumu pieejamība minimālo ienākumu reformas atbalstam” 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas īstenošanas un uzraudzības noteikumi”, paplašinot finansējuma saņēmēju loku uz privātajiem pakalpojumu sniedzējiem (komersantiem, biedrībām un nodibinājumiem).
· 3. Centrālajai finanšu un līgumu aģentūrai pēc šī protokollēmuma 2. punktā minēto Ministru kabineta noteikumu grozījumu spēkā stāšanās izsludināt atkārtotu projektu iesniegumu atlasi.
· 4. Atbalstīt, ka Centrālā finanšu un līgumu aģentūra slēdz vienošanos par Eiropas Savienības Atveseļošanas un noturības mehānisma plāna 3.1.2.3.i. investīcijas “Ilgstošas sociālās aprūpes pakalpojuma noturība un nepārtrauktība: jaunu ģimeniskai videi pietuvinātu aprūpes pakalpojumu sniedzēju attīstība pensijas vecuma personām” otrās kārtas pirmajā atlasē apstiprināto projektu īstenošanu.
· 5. Finanšu ministrijai sadarbībā ar Labklājības ministriju sagatavot un virzīt grozījumu priekšlikumu Atveseļošanas un noturības mehānisma plānā un Darbības kārtībā, par kuru vienojas Eiropas Komisija un Latvija, ja atkārtotajā projektu iesniegumu atlasē nav iespējams sasniegt Atveseļošanas un noturības mehānisma plānā un Darbības kārtībā noteiktās mērķrādītāju vērtības.

